
ПРОЕКТ 
„ДЕТСКА ГРАДИНА „ЗОРНИЦА“ – ТУК, КЪДЕТО ЗДРАВЕТО, ИГРИТЕ И ИГРИТЕ И РАЗВИТИЕТО ВЪРВЯТ РЪКА ЗА РЪКА“
ПО НАЦИОНАЛНА ПРОГРАМА 
 “ХУБАВО Е В ДЕТСКАТА ГРАДИНА“
ДЕТСКА ГРАДИНА „ЗОРНИЦА“ – гр. Сливен

Проектът е ориентиран към  насърчаване на здравословен начин на живот, както при 4 – 5 годишните деца, така и при децата със специални образователни потребности, чрез организиране на допълнителна физическа активност и разширяване на представите за здравословното хранене и неговата полезност. Цялостната идея се базира върху желание за промяна в подхода към оползотворяване на времето за допълнителни дейности в детската градина. Отправна точка са иновативните решения, свързани с използване на анимативния подход и конкретно на педагогичската анимация като интерактивно средство, стимулиращо учене чрез преживяване, инициатива и желание за активно участие у децата.


Цели на проекта:
1. Насърчаване на здравословен начин на живот в най – ранна детска възраст чрез увеличаване на физическата активност и ориентиране  към здравословното хранене;
2. Интегриране на анимативния подход в процеса на педагогическо взаимодействие;
3. Въвеждане на иновативна практика при организиране на допълнителните дейности в детската градина чрез внедряване на допълнителна иновативна форма – педагогическа анимация;
4. Създаване и разширяване на стимулираща и подкрепяща образователна среда, която обединява двигателна активност, игра, творчество и емоционално развитие;
5. Повишаване на социалните умения, емоционалната интелигентност и самоувереността на децата чрез участие в педагогическа анимация;
6. Активно приобщаване на деца със специални образователни потребности;
7. Стимулиране и разширяване на родителската подкрепа.


Задачи:

Образователни задачи
· Обогатяване знанията на децата за здравословното хранене и неговото значение;
· Развиване на двигателни умения чрез включване в разнообразни физически активности;
· Въвеждане на алтернативни форми за изразяване – движение, музика, танц;
· Създаване на условия за учене и усъвършенстване чрез преживяване, игра и забавление.

Възпитателни задачи
· Изграждане на положителни нагласи към здравето, двигателната активност и груповата принадлежност;
· Формиране на толерантност към индивидуалните различия и разширяване на подкрепата за приобщаване;
· Насърчаване на емоционална стабилност, самооценка и самоконтрол;
· Създаване на устойчив модел за сътрудничество между деца, учители и родители.

Очаквани резултати:
1. Повишена физическа активност и интерес към движение сред децата;
2. Подобрени социални взаимодействия – сътрудничество, толерантност, доверие;
3. Развити мотивираност, креативност и въображение чрез участие в анимативни дейности;
4. Формирани основни полезни навици – движение, балансирано хранене, хигиена;
5. Повишени интерес, ангажираност и емоционално удовлетворение от преживяванията в детската градина;
6. Осигурена приобщаваща среда в подкрепа на деца със СОП и деца с трудности в поведението;
7. Квалифицирани педагогически екипи, прилагащи педагогическата анимация в практиката;
8. Устойчив модел на взаимодействие с родителите, включени в инициативите.

